Počas simulovaného zásahu skúšali nacvičiť postup pri prípadnej ostrej akcii v budúcnosti. Evakuácia z výškovej budovy má totiž svoje špecifiká, a keďže takýchto budov na Slovensku stále pribúda, riziko možného požiaru rastie.
Záchranári skúšali aj použitie podvesu s nosnosťou 1 500 kg, ktorý dokáže naraz prepraviť až 15 osôb. Vozidlá hasičov s výsuvnými plošinami často už nedosiahnu na najvyššie poschodia a zásah vrtuľníka je tak jedinou možnosťou, ako ohrozené osoby zachrániť. Nový Čas priniesol exkluzívne zábery takého nácviku.
Ako hasiči postupujú
1. najskôr potrebujú dostať na strechu záchranárov
2. tí zistia, čo sa tam deje, koľko je tam ľudí, či ich treba odtiaľ dostať urýchlene a či tam sú zranení
3. na základe prieskumu na streche sa rozhodne, akým spôsobom budú ľudia zo strechy evakuovaní
4. vrtuľníkom ľudí následne evakuujú pomocou podvesu, palubného žeriava, alebo na streche stroj rovno pristane